يــا آلــه الــكـون ذو الـكـبـريـاء والـمـلـكـوت
عــز شــأنــك مــالـنـا عـن مـقـاديـرك مـفـر

يـالـعـزيـز الـمـقـتـدر ذو الـكـبـر و الجبروت
وانـحـن تحت امرك ونرضى بحكمك والقدر

مـن يـطـيـعك له في الجنّة اقصور و بيوت
والـذي يـعـصـاك يـصلى جحيماً في سقر

والـذي تـخـفـضـه لـو نـرفـعـه فـي بارشوت
لـو بـيـوصـل لـلـقـمـر فـي ثـوانـي يـنـحـدر

اوهــن ابــيـوتٍ تُـبـنّـى لـبـيـت الـعـنـكـبـوت
يـنْـبَـنـي فـي شـهـر لـكـن يـحـطّـمـه المطر

يــابــن آدم مـابـتـلـحـق ورى قـوت ٍ بـفـوت
مـالـسـنـيـن الـسـابـقة خذ دروس وخذ عبر

انــظــر الاقــوام ذا قـبـلـنـا راحـوا شـتـوت
الـف قـرن وكـنّـهـا شـرب كـأسٍ مـن خـمـر

لاتـهـقـوى فـي زمـانـك بـتـخـلـفـك الـوقـوت
والـسـفـن تـجـري مـخـالـفـةٍ امـواج الـبحر

والـريـاح الـعـاصـفـه كـم تـطيّر من بشوت
ركّـبـت راعـي الـكـديـشـه بـعـد خـيله حجر

عـذّر مـن الـبـشـت مـاعاد يلبس نص كوت
والــعــلـوم الـثـانـيـة يالله نـطـلـبـك الـسـتـر

لاتحسْب ان العسل مصدره من حضرموت
مـايـجـي الّا قـات مـن صـوب لبّاس الوزر

والـجـبـال الـنـايـفـه ماتجي و سط الخبوت
حـولـهـا اجـبـالٍ و ضـلـعٍ مـنـيف ٍ مشمخر

حـي والله راعـي الـطـيـب فـالـمـوقـف ثبوت
مــاتــمــيّــلـه الـعـواصـف ولا زُحـزح شـبـر

لـد عـيـنـك فـي كـبـار الـفـعـايـل والـبـخوت
اشـهـد انـهـم حـزّة الضيق هم محزم ظفر

لابـــةٍ يـــاحـــيّـــهــم يــوم نــقّــال المروت
فـعـلـهـم اسـبـق مـن الـقـول لادنّى الخطر

يوم راعي الهرج يصمت و يختار السكوت
كـلـمـة ابـشـر مـاتـجـمّـل كـذوب ٍ مـايـسـر

لاتـخـاطـب فـاقـد الـسـمع مايوحي لصوت
سـبـعـة ٍ يـالـلـي بـتـعزف على الصم الوتر

( فهد الطليسي )